Στάσεις, γνώσεις και πεποιθήσεις του ιατρονοσηλευτικού και διοικητικού προσωπικού ενός τριτοβάθμιου νοσοκομείου σχετικά με τον εγκεφαλικό θάνατο και τη δωρεά οργάνων
Creators: name: Στεφανίδου, Αριστούλα Ηλία
Publisher: name: Aristotle University of Thessaloniki
Year: 2024
Subjects: Εγκεφαλικός θάνατος
Δωρεά Οργάνων
Μεταμόσχευση
Brain Death
Organ Donation
Transplantation

description: Εισαγωγή: Ο εγκεφαλικός θάνατος ορίζεται ως η μη αναστρέψιμη απώλεια όλων των λειτουργιών του εγκεφάλου συμπεριλαμβανομένου και του εγκεφαλικού στελέχους. Τα τελευταία χρόνια λόγω της ανάπτυξης της ιατρικής τεχνολογίας οι αποφάσεις για το τέλος της ζωής, συμπεριλαμβανομένου του εγκεφαλικού θανάτου και της μεταμόσχευσης οργάνων έχουν γίνει περίπλοκες και αποτελούν σημαντικό κεφάλαιο στην κλινική μας πρακτική. Η έλλειψη οργάνων είναι η μεγαλύτερη πρόκληση που αντιμετωπίζει ο τομέας των μεταμοσχεύσεων σήμερα. Η επαρκής γνώση και η θετική στάση των επαγγελματιών υγείας απέναντι στη δωρεά οργάνων και στη μεταμόσχευση θα μπορούσαν να έχουν θετικό αντίκτυπο στα ποσοστά των δωρεών. Σκοπός: Σκοπός της παρούσας εργασίας είναι η καταγραφή των γνώσεων του ιατρονοσηλευτικού αλλά και του διοικητικού προσωπικού ενός τριτοβάθμιου νοσοκομείου σχετικά με τον εγκεφαλικό θάνατο και η στάση τους απέναντι στην ιδέα της δωρεάς οργάνων. Υλικό και μέθοδος: Τον πληθυσμό της μελέτης αποτέλεσαν επαγγελματίες υγείας και διοικητικό προσωπικό του Γ.Ν.Θ. «Γ. Παπανικολάου». Για τη συλλογή των στοιχείων διανεμήθηκαν ανώνυμα ερωτηματολόγια αυτοαναφοράς που αποτελούνταν από ένα ερωτηματολόγιο με δημογραφικά και εργασιακά χαρακτηριστικά, ένα ερωτηματολόγιο για την αξιολόγηση των γνώσεων σχετικά με τον εγκεφαλικό θάνατο και ένα ερωτηματολόγιο για τη διερεύνηση των στάσεων και των πεποιθήσεων αναφορικά με τη δωρεά οργάνων. Η ανάλυση των δεδομένων πραγματοποιήθηκε με το πρόγραμμα IBM SPSS 27.0. Για την παρουσίαση κάθε μεταβλητής χρησιμοποιήθηκε περιγραφική ανάλυση, ενώ για τη διερεύνηση σχέσης μεταξύ δύο μεταβλητών εφαρμόστηκε επαγωγική ανάλυση. Αποτελέσματα: Στη μελέτη συμμετείχαν 312 επαγγελματίες υγείας, παντρεμένοι στην πλειοψηφία, με μέσο όρο ηλικίας τα 42 έτη. Η πλειοψηφία του δείγματος ήταν νοσηλευτές. Το 1/3 του πληθυσμού είχε μεταπτυχιακή εκπαίδευση και εργασιακή προϋπηρεσία περίπου 16 χρόνια. Το 80% του πληθυσμού ήταν γυναίκες και η συντριπτική πλειοψηφία ήταν Χριστιανοί Ορθόδοξοι. Οι γνώσεις τους ως προς τον εγκεφαλικό θάνατο κυμάνθηκαν σε ικανοποιητικό επίπεδο, ενώ οι γνώσεις τους και η στάση τους ως προς τη δωρεά οργάνων και τη μεταμόσχευσή κυμάνθηκαν σε μέτριο επίπεδο. Συμπέρασμα: Τα αποτελέσματα της μελέτης οδήγησαν στο συμπέρασμα ότι είναι απαραίτητη η βελτίωση της εκπαίδευσης των επαγγελματιών υγείας σχετικά με τη μεταμόσχευση και τη δωρεά οργάνων καθώς είναι μια σημαντική ομάδα που επηρεάζει τις απόψεις του γενικού πληθυσμού. Κατά συνέπεια η αρνητική τους στάση μπορεί να έχει σημαντικό αρνητικό αντίκτυπο στη στάση της κοινωνίας απέναντι στη δωρεά οργάνων.
description: Introduction: Brain death is defined as the irreversible loss of all brain functions including the brainstem. In recent years due to the development of medical technology end-of-life decisions, including brain death and organ transplantation have become complex and are an important chapter in our clinical practice. The shortage of organs is the biggest challenge facing the transplant field today. Adequate knowledge and positive attitudes of health professionals towards organ donation and transplantation could have a positive impact on donation rates. Purpose: Our study investigated the knowledge of the medical, nursing and administrative staff of a tertiary hospital in Greece regarding brain death and their attitude towards the idea of organ donation. Material and method: The survey was conducted among healthcare professionals and administrative staff of General Hospital of Thessaloniki "G. Papanikolaou". Participants filled out a questionnaire that consisted of demographic and social data and questions about knowledge, attitude and beliefs regarding organ donation and transplantation. Data analysis was performed with the IBM SPSS 27.0 program Descriptive analysis was used to present each variable, while inductive analysis was applied to investigate the relationship between two variables. Results: The study involved 312 health professionals, mostly married, with an average age of 42 years. The majority of the sample were nurses. 1/3 of the population had postgraduate education and work experience of about 16 years. 80% of the population were women and the vast majority were Orthodox Christians. Their knowledge of brain death ranged at a satisfactory level, while their knowledge and attitudes towards organ donation and transplantation ranged at a moderate level. Conclusion: The results of the study lead to the conclusion that further education and improvement of knowledge of healthcare professionals regarding transplantation and organ donation is necessary, as they consist an important group that can influence the views of the general population. Consequently, their negative attitude can significantly impact society's attitude towards organ donation.